Diari Oficial de la Generalitat Valenciana


Sumari del DOGV 7045, del 13-06-2013 (2013/5722)

Informació pública de la sol·licitud de renovació de l'autorització ambiental integrada i de modificació substancial de l'abocament de la central de cicle combinat de 0905 CI de Sagunt, ubicada en la carretera d'Accés Vial IV Planta, del polígon químic de Sagunt.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7045

Data del DOGV
:   13-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5722


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud de renovació de l'autorització ambiental integrada i de modificació substancial de l'abocament de la central de cicle combinat de 7876 CY de Sagunt, ubicada en la carretera d'Accés Vial IV Planta, del polígon químic de Sagunt. [2013/5722]  
De conformitat amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, se sotmet a informació pública l'expedient número 071/11 IPPC, seguit a instància de Gas Natural, SDG, SA, amb CIF A-28259141 i domicili als efectes de notificació en la carretera d'Accés Vial IV Planta, del polígon químic de Sagunt (València) que té per objecte l'atorgament de la renovació i de la modificació substancial de l'abocament, de l'autorització ambiental integrada de la central de cicle combinat de Sagunt de 3042 MW.  
  
Peticionari: Gas Natural SDG, SA.  
Emplaçament: carretera d'Accés Vial IV Planta, del polígon químic de Sagunt (València).  
Projecte: modificació substancial de l'abocament terra-mar de la central de cicle combinat de Sagunt, per la incorporació de l'abocament del reforç del sistema d'abastiment de l'àrea metropolitana de València i el Camp de Morvedre. Dessaladora de Sagunt.  
  
Cabal anual d'abocament: 54,14 h m³/any, dels quals 6,415 h m³/any procedixen de la dessaladora i 47,725 h m³/any del cicle combinat.  
El que es posa en general coneixement perquè en el termini de 30 dies hàbils a partir de l'endemà a la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
  
Durant este termini els interessats podran examinar els projectes presentats en la Direcció General de Qualitat Ambiental de la Conselleria d'Infraestructures, Territori i Medi Ambient, ciutat administrativa Nou d'Octubre, torre 1, carrer Castán Tobeñas, 77, de València i en l'Ajuntament de Sagunt, on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 23 d'abril de 2013.- El director general de Qualitat Ambiental: Vicente Tejedo Tormo.